|  |  |
| --- | --- |
| GRBDOPIS | **OBČINA IZOLA – COMUNE DI ISOLA****župan – IL SINDACO** *Sončno nabrežje 8 – Riva del Sole 8**6310 Izola – Isola**Tel: 05 66 00 100, Fax: 05 66 00 110**E-mail:* *posta.oizola@izola.si**Web:* [*http://www.izola.si/*](http://www.izola.si/) |

Številka: 354-297/2014

Datum: 12.5.2016

**ČLANOM OBČINSKEGA SVETA**

**OBČINE IZOLA**

**Zadeva:** Potrditev koncesijske pogodbe za

izvajanje izbirne lokalne gospodarske javne službe za prenovo in urejanje javne razsvetljave z namenom zmanjšanja svetlobne onesnaženosti in zagotovitve zmanjšanja porabe električne energije v Občini Izola

Občinski svet Občine Izola je na 8. redni seji dne 17.12.2015 obravnaval in sprejel Odlok o koncesiji za prenovo in urejanje javne razsvetljave z namenom zmanjšanja svetlobne onesnaženosti in zagotovitve zmanjšanja porabe električne energije v Občini Izola (UO Občine Izola, 1/2016 – v nadaljevanju: Odlok).

Na 9.redni seji OS dne 11.2.2016 je OS sprejel investicijski program.

Predlog koncesijske pogodbe in razpisne dokumentacije so v sodelovanju z občinsko upravo pripravili v podjetju Golea. Gradivo je obravnavala Komisija za pripravo razpisa za javno razsvetljavo, ki jo je s sklepom imenoval Župan Občine Izola dne 24.12.2015. Komisija se je sestala na petih delovnih sestankih. Komisiji so bile predstavljene tri variante izvedbe investicije celovite energetsko učinkovite prenove javne razsvetljave v občini Izola, ki so podrobneje opisane v dokumentu *Izračun ekonomske upravičenosti projekta za izbrano tehnično varianto LED tehnologije* *(april, 2016)*.

Člani komisije so soglašali z varianto izvedbe JR v LED tehnologiji - Varianta 1 iz izračuna ekonomske upravičenosti projekta. Glede na izračune ekonomike za dodatno obdelane variante so se člani komisije strinjali s predlagano koncesijsko dobo 15-ih let.

Člani Komisije so pregledali pripravljen osnutek koncesijske pogodbe za izvajanje izbirne lokalne gospodarske javne službe za prenovo in urejanje javne razsvetljave z namenom zmanjšanja svetlobne onesnaženosti in zagotovitve zmanjšanja porabe električne energije v občini Izola. Na osnutek so bile podane pripombe, ki so v končnem predlogu gradiva upoštevane.

Predvideno je, da bo javni razpis objavljen v mesecu juniju, dolžina objave javnega razpisa je najmanj 40 dni. Po odpiranju prijav bo strokovna komisija, skladno z 31.členom Odloka, opravila pregled prijav ter pripravila poročilo o pregledu in vrednotenju ponudb.

Skladno z Zakonom o javnih naročilih se o izboru koncesionarja odloči z obvestilom o izbiri, po pravnomočnosti izbire pa še z upravno odločbo o pravici izvajanja gospodarske javne službe.

Na podlagi pravnomočne odločbe o pravici izvajanja GJS izbranemu koncesionarju se s koncesionarjem podpiše koncesijska pogodba, ki je predmet potrditve na danšnji seji OS. V kolikor ne bo večjih zapletov, pričakujemo podpis pogodbe v mesecu septembru. Izvedba prenove bo predvidoma zaključena šest mesecev po podpisu koncesijske pogodbe.

**Zaključek**

Na osnovi podanih obrazložitev Občinskemu svetu predlagamo, da potrdi predlog koncesijske pogodbe, ki bo sestavni del razpisne dokumentacije za izbiro koncesionarja po modelu javno-zasebnega partnerstva. Po objavljenem javne razpisu in izbiri izvajalca bo s koncesionarjem sklenjena koncesijska pogodba v predlagani obliki.

Vodja UGDIKR Župan

mag. Tomaž Umek mag. Igor Kolenc

Priloge:

* Predlog sklepa,
* Koncesijska pogodba - predlog

PREDLOG

|  |  |
| --- | --- |
| GRBDOPIS | **OBČINA IZOLA – COMUNE DI ISOLA** **OBČINSKI SVET – CONSIGLIO COMUNALE***Sončno nabrežje 8 – Riva del Sole 8**6310 Izola – Isola**Tel: 05 66 00 100, Fax: 05 66 00 110**E-mail:* *posta.oizola@izola.si**Web:* [*http://www.izola.si/*](http://www.izola.si/) |

Številka: 354-297/2014

Datum: 27.1.2016

Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO), 30. in 101. člena Statuta Občine Izola (Uradne objave Občine Izola, št. 15/99, 17/12 in 6/14) je Občinski svet Občine Izola na svoji 12. redni seji, dne 26.5.2016, sprejel naslednji

**S K L E P**

1.

Potrdi se predlog koncesijske pogodbe za izvajanje izbirne lokalne gospodarske javne službe za prenovo in urejanje javne razsvetljave z namenom zmanjšanja svetlobne onesnaženosti in zagotovitve zmanjšanja porabe električne energije v Občini Izola.

2.

Koncesijska pogodba je sestavni del razpisne dokumentacije za izbiro koncesionarja, ki se izbere z enotnim javnim razpisom po postopku, določenem v 28. in 29. členu Odloka o koncesiji za prenovo in urejanje javne razsvetljave z namenom zmanjšanja svetlobne onesnaženosti in zagotovitvi zmanjšanja porabe električne energije v Občini Izola (UO Občine Izola, 1/2016).

3.

Ta sklep velja takoj.

 **Ž u p a n**

**mag. Igor KOLENC**

Sklep prejmejo:

1) člani OS,

2) Župan,

3) v zbirko dokumentarnega gradiva.